Du skal lytte til dig selv og din mavefornemmelse, og du skal bestemt ikke lade dig presse til noget som helst. Du har hele livet foran dig. Vi behøver ikke alle have planlagt hele karrieren fra begyndelsen. Tag et sabbatår eller to og mærk efter, hvad du har lyst til. Rejs ud i verden og hav det sjovt. Du skal nok nå det hele, og det kan du hilse dine forældre og sige. Jeg tror, at et udlandsophold vil gøre dig godt. Du er skytte, og skyttens motto er ”at rejse er at leve”, så selvfølgelig har du lyst til at se den store verden. På længere sigt kan det godt være, du kommer til at savne at gå i skole, men det kan du tage til den tid. Her og nu skal du koncentrere dig om din studentereksamen, og derefter kan du finde ud af, hvordan dine rejseaktiviteter skal finansieres. Held og lykke ude med rejsen og pøj pøj med eksamen til sommer.